text: Vestkysten skal være lige så lækker som Cote d’Azur
  08 juni 2018 kl. 18.56
  Den jyske vestkyst skal konkurrere med de bedste feriesteder i Europa.
  - Nu kommer Vestkysten op og konkurrerer med Europas mest populære feriesteder som f.eks. Costa del Sol, Cote d’Azur og det græske øhav, siger en begejstret Carlos Villaro Lassen, adm. direktør i Feriehusudlejernes Brancheforening.
  Carlos Villaro Lassen, direktør, Feriehusudlejernes Brancheforening: "-Vestkysten bliver for hele Europa, hvad Skagen er for Danmark."
  Hans optimisme bobler i kølvandet på dagens turismeudspil fra regeringen, 11 kommuner og tre regioner om, at de sammen vil løfte turismen markant på Danmarks vestkyst fra Skagen til Højer. Målet er at øge antallet af overnatninger med 6.3 millioner turister i 2025. 
   -Vestkysten bliver for hele Europa, hvad Skagen er for Danmark. Der er en efterspørgsel efter koldtvandsdestinationer i hele Europa, fastslår Carlos Villaro Lassen.
  Hør hvad han sagde fredag aften i TV SYD lige her:
  
  
  
  